આ વિશે KG સેક્શનમાં ભણતા એક વિદ્યાર્થીના પેરન્ટ્સે કહ્યું હતું કે ‘હું થ્થ્ સ્કૂલ ઑફ આર્ટમાં આર્ટિસ્ટ છું એટલે ભારતનો નકશો જોતાં જ એમાં કાશ્મીરનો ભાગ ન હોવા બાબતે મારું ધ્યાન દોરાયું હતું. આ ખૂબ જ ગંભીર ભૂલ કહેવાય. કાશ્મીરને બચાવવા અને એની સુરક્ષા કરવા માટે આપણા જવાનો બૉર્ડર પર શહીદ થઈ રહ્યા છે અને આ જ કાશ્મીરનો ભારતના નકશામાં ઉલ્લેખ ન હોય તો દેશભક્ત અથવા કોઈ પણ સામાન્ય નાગરિકને ઠેસ પહોંચશે જ. એ જ રીતે મને ઠેસ પહોંચી એટલે મેં સ્કૂલમાં ફરિયાદ કરી હતી. સાથે પોલીસમાં પણ જાણ કરી હતી. જોકે આ ભૂલનો શિક્ષકોએ પણ સ્વીકાર કર્યો હતો અને નકશો અમને ફરીથી રીકરેક્ટ કરીને આપ્યો હતો.’